open-index/open-wikipedia-markdown huggingface dataset:
Tabasco (homónimos)

**Tabasco** pode referise a:
* o estado mexicano de Tabasco;
* o municipio de Tabasco, do estado mexicano de Zacatecas;
* a localidade de Tabasco, capital de dito municipio;
* a localidade de Tabasco do municipio de Mexicali, Baixa California;
* ao río Tabasco;
* a Tabasco, variedade do chile *Capsicum frutescens*;
* á salsa elaborada con este pemento, a salsa Tabasco.
.
Cabo Prioriño

O **cabo Prioriño** é un accidente xeográfico na entrada da ría de Ferrol, na parroquia de Doniños. Nel está situado o faro de cabo Prioriño.

Divídese en dúas puntas: o cabo Prioriño Grande, orientado cara ao oeste, e o cabo Prioriño Chico, cara ao sur, xunto ao porto exterior. A altura máis elevada supera os 70 msnm. Hai un museo cunha exposición permanente sobre reliquias da contorna, así como ruínas militares da batería de Punta Viñas, o século XIX.
Mission to Rescue

***Mission to Rescue*** é un filme kenyano de 2021 dirixido por Gilbert Lukalia. Foi escollido como candidato de Kenya para o Óscar ó mellor filme internacional na 94ª edición dos premios, mais finalmente non foi nomeado. O filme baséase na historia real do secuestro en Kenya dun turista francés a mans de Al-Shabaab no ano 2011.

## Sinopse 
A historia do filme baséase en feitos reais e conta o secuestro dun turista francés a mans de Al-Shabaab nunha localidade costeira de Kenya no ano 2011.

## Notas 
## Véxase tamén 
### Outros artigos 
* Filmes de Kenya propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Café con aroma de mujer (telenovela de 2021)

***Café con aroma de mujer*** é unha serie de televisión colombiana producida por RCN Televisión e distribuída por Telemundo. Estreouse orixinalmente a través de Canal RCN entre o 10 de maio de 2021 e o 24 de setembro de 2021. É unha nova adaptación da telenovela colombiana de 1994 do mesmo nome escrita por Fernando Gaitán.

## Personaxes 
* William Levy como Sebastián Vallejo
* Laura Londoño como Teresa Suárez "La Gaviota"
* Carmen Villalobos como Lucía Sanclemente
* Diego Cadavid como Iván Vallejo
* Lincoln Palomeque como Leonidas Salinas
* Luces Velásquez como Julia de Vallejo
* Katherine Vélez como Carmenza Suárez
* Andrés Toro como Aurelio Díaz
* Mabel Moreno como Lucrecia Valencia de Castillo
* Ramiro Meneses como Carlos Mario
* María Teresa Barreto como Marcela Vallejo
* Laura Archbold como Paula Vallejo
* Juan David Agudelo como Bernardo Vallejo
* Laura Junco como Margarita Briceño
* Dailyn Valdivieso como La Maracucha
* Caterin Escobar como Marcia

## Notas 
## Véxase tamén 
### Outros artigos 
* Café con aroma de mujer (telenovela de 1994)
### Ligazóns externas 
*
Tabasco

**Tabasco**, oficialmente chamado **Estado Libre e Soberano de Tabasco**, é un dos trinta e un estados que, xunto coa Cidade de México, conforman México. 

A súa capital e cidade máis poboada é Villahermosa.

Está situado no sueste do país. Limita ao norte co golfo de México (océano Atlántico); ao leste, con Campeche; ao sueste, con Guatemala; ao sur, con Chiapas, e ao oeste, con Veracruz. Cunha superficie de 24 738 km², é o oitavo estado menos extenso, por diante de Estado de México, Hidalgo, Querétaro, Colima, Aguascalientes, Morelos e Tlaxcala. 

## Historia 
Tabasco significa, en náhuatl, *lugar onde a terra está húmida*. É un territorio cuberto de espesos bosques e selva, con caudalosos ríos e zonas lacustres. En Tabasco desenvolvéronse dúas culturas: a olmeca e a maia, coa fundación de grandes cidades como Comalcalco e Pomoná.

Foi fundado o 7 de febreiro de 1824.

## Notas 
## Véxase tamén 
### Bibliografía 
*
Shambala (filme)

***Shambala*** (en ) é un filme kirguiz de 2020 dirixido por Artykpai Suyundukov. Foi escollido como candidato de Kirguizistán para o Óscar ó mellor filme internacional na 94ª edición dos premios, mais finalmente non foi nomeado.

## Sinopse 
Un neno que vive nun bosque protexido atopa o reconfortante folclore co que creceu en conflito coas duras realidades que o rodean.

## Personaxes 
* Artur Amanaliev como Shambala

## Notas 
## Véxase tamén 
### Outros artigos 
* Filmes de Kirguizistán propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar

### Ligazóns externas 
*
Henri Rouvière

**Henri Rouvière**, nado en Le Bleymard o 23 de decembro de 1876 e finado o 26 de outubro de 1952, foi un profesor francés de anatomía.

## Traxectoria 
Estudou en Montpellier, doutorándose en medicina en 1903. Máis tarde converteuse en profesor de anatomía e embrioloxía na *Sorbonne* (Universidade de París). O *Collège Henri Rouvière* da súa cidade natal de Le Bleymard recibe o nome na súa honra. Moitas das obras anatómicas de Rouvière consérvanse no ''Musée d'Anatomie Delmas-Orfila-Rouvière* de París.

Rouvière é lembrado pola súa publicación en 1932 de "*Anatomie des Lymphatiques de l'Homme*" (en inglés *"Anatomy of the Human Lymphatic System"*), un estudo exhaustivo que implica a delimitación e clasificación dos ganglios linfáticos humanos e as súas rexións de drenaxe asociadas. O traballo de Rouvière foi unha continuación da investigación seminal do sistema linfático feita pola anatomista Marie Sappey (1810-1896).

Outros escritos significativos de Rouvière son "*Anatomie humaine descriptive, topographique et fonctionnelle* ", "*Atlas aide-mémoire d'anatomie* " e "*L'anatomie humaine* ". "*Anatomie humaine descriptive, topographique et fonctionnelle'' " é o libro de texto adoptado en varias facultades de medicina coñecidas, como a Facultade de Medicina da Universidade de Lisboa, en Portugal.

O "nodo de Rouvière" homónimo (ás veces chamado "nodo Rouvière") presenta o seu nome; este ganglio é o máis superior do grupo lateral dos ganglios linfáticos retrofarínxeos, e atópase na base do cranio.

## Notas 
## Véxase tamén 
### Ligazóns externas 
* Carcinoma nasofaringe (nódulo de Rouvière que aparece na diapositiva #6)
Mammaliaformes

Os **mammaliaformes** ou **mammaliformes** (do grego *"con forma de mamífero"*) son un grupo de terápsidos extremadamente pequenos que inclúe mamíferos e algúns antepasados do grupo. Os **mamaliaformes** son un clado creado por Rowe en 1988 para clasificar a todos os tetrápodos considerados até esa data como mamíferos (fósiles coa cadena ósea do oído medio) e reservar a clase *Mammalia* para as especies actuais e aquelas emparentadas filoxeneticamente.

Unha definición simple dos mamíferos pode axustarse ao grupo composto por: *"O último antepasado común de Ornithorhynchus anatinus e Homo sapiens e todos os seus descendentes vivos e extintos".*

## Taxonomía 
A pesar de ser un clado de creación recente, a clasificación taxonómica pode variar segundo as fontes.

* '*Clase *Synapsida***
** Suborde ***Cynodontia'''*
*** *Prozostrodon*
*** **MAMMALIAFORMES**
**** Rama *Allotheria* (ou *Multituberculata*)
**** Familia *Megazostrodonidae*
**** *Adelobasileus*
**** *'Orde *Sinoconodonta***
**** **Orde *Haramiyida***
**** **Orde *Morganucodonta***
**** **Orde *Docodonta*'*
**** *Hadrocodium*
**** Orde *Symmetrodonta*
**** *'Clase *Mammalia*'''

## Notas 
## Véxase tamén 
### Outros artigos 
* Evolución dos mamíferos
* Therapsida

### Ligazóns externas 
* Mammaliaformes e mamíferos de Palaeos 
* Mamíferos mesozoicos; Basal Mammaliaformes, directorio on-line
Óso isquion

O **óso isquion** ou **isquion** é a parte inferior e posterior do óso ilíaco ou coxal. Dito doutro xeito, cada un dos ósos situados na pelve que forman parte de cada coxal, ao fusionarse co ilio e a pube. É divisíbel en dúas porcións: o *corpo* e a *rama do isquion*. É un óso plano.

A protuberancia ou *tuberosidade isquiática* é o promontorio posteroinferior do isquion.

Segundo o Rouvière, no isquion insírese a cara medial da fascia inferior do diafragma uroxenital ou pelviano.
## Notas 
## Véxase tamén
### Ligazóns externas 
* Anatomía da pelvis
Illa Goli

A **Illa Goli** (en croata: *Goli Otok,* literalmente "illa estéril" ou "illa árida") é unha illa fronte á costa norte do Adriático. Está situada entre o litoral nordés da illa de Rab e o continente, no actual condado de Primorje-Gorski Kotar, Croacia. A illa é árida e está deshabitada. A costa norte é case completamente despexada, mentres que o sur ten unha pequena cantidade de vexetación e algunhas calas. 

Desde os inicios de Iugoslavia até o seu peche en 1956, a illa foi unha prisión para líderes políticos. O cárcere estivo baixo secreto até que se descubriron as condicións inhumanas dos reclusos e se pechou o cárcere. Os presos debían facer traballos ao aire libre durante unhas doce horas, despois durmían nas súas celas seis horas e as outras seis eran tempo libre e as comidas. Hoxe en día só viven pastores na illa.

## Notas 
## Véxase tamén 
### Outros artigos 
* Xeografía de Europa
### Ligazóns externas 
* Mapa de localización
Partisano, partisana

Os **partisanos** e as **partisanas** eran combatentes nunha organización de guerrillas que xeralmente se opoñen a un exército de ocupación. Esta denominación asóciase con máis frecuencia a organizacións clandestinas de resistencia durante a segunda guerra mundial.

Este termo pode estar vinculado ou referido aos artigos de Wikipedia que se indican a continuación:

* **Maquis**, combatentes da guerrilla antifranquista española.
* **Partisanos albaneses**, movemento comunista de resistencia á ocupación italiana (entre 1939 e 1943) e logo ao nazismo en Albania.
* **Partisanos soviéticos**, movemento da Unión Soviética contra o avance alemán na Fronte Oriental.
* **Partisanos iugoslavos**, movemento de resistencia contra as Potencias do Eixo nos Balcáns durante a segunda guerra mundial.
* **Partisanos italianos**, movemento armado de oposición ao fascismo e á ocupación nazi en Italia durante a segunda guerra mundial.
* **Resistencia francesa**, conxunto de movementos e organismos contra a ocupación nazi de Francia e o goberno colaboracionista de Vichy durante a segunda guerra mundial.
* **Resistencia xudía durante o Holocausto**, movemento de resistencia do pobo xudeu contra a Alemaña nazi durante a segunda guerra mundial.
* **Xudeus partisanos**, tropas irregulares que participaron no movemento de resistencia xudía contra o nazismo e os seus colaboradores durante a segunda guerra mundial.
* **Irmáns do Bosque**, combatentes da área báltica (Estonia, Letonia e Lituania) contra a ocupación soviética. Colaboradores do exército alemán durante a *Operación Barbarroxa* (nome en clave para a invasión nazi da Unión Soviética), gran cantidade destes uníronse ás Waffen SS. Ao final da guerra retomaron as súas operacións en consecuencia co tratado que reafirmaba a ocupación soviética das zonas.

## Notas
Cyanocorax yucatanicus

***Cyanocorax yucatanicus*** é unha especie de ave paseriforme da familia dos córvidos, unha das 17 comprendidas no xénero *Cyanocorax*.

É unha especie case endémica da península do Iucatán, pero tamén habita en Belize, Guatemala (El Petén) e no sur de México (estados de Quintana Roo, Campeche, Iucatán e Tabasco).

O seu hábitat natural son os bosques secos subtropicais e tropicais, e os bosques antigos degradados. 

## Taxonomía 
### Descrición 
A especie foi descrita en 1875 polo ornitólogo belga Alphonse Joseph Charles Dubois, baixo o nome de *Cissilopha yucatanica*.

### Sinónimo 
Ademais de polo nome actualmente válido, a especie coñceuse tamén polo sinónimo:

Os seus hábitats naturais son bosques secos tropicais e subtropicais, antigos bosques moi degradados e plantacións, encontrándose até os 250 m de altitude.
 
## Estado de conservación 
A Unión Internacional para a Conservación da Natureza e dos Recursos Naturais (UICN), considerdo que *Cyanocorax yucatanicus* é unha especie común na maior parte da súa área de distribución, que é unha especie adaptábel e pénsase que a poboación vai aumentando a medida que a roza dos bosques está creando novas áreas de hábitat axeitado, e que non se identificaron ameazas particulares cualifica o seu status como *LC* (pouco preocupante). 

## Galería 

Chara Yucateca, Yucatan Jay, Cyanocorax yucatanicus (11066962386).jpg|En Quintana Roo 
Blue Jay Belize.jpg|En Belize
Yucatan Jay (Cyanocorax yucatanicus) (7222925986).jpg|Comendo no chan
Cyanocorax yucatanicus -Central America -immature-8.jpg|Inmaturo
Cyanocorax yucatanicus -Tulum, Mexico - immature-8.jpg|Inmaturos en México

## Notas 
## Véxase tamén 
### Bibliografía 
* Bird, J .P., Martin, R., Akçakaya, H. R., Gilroy, J., Burfield, I. J., Garnett, S. G., Symes, A., Taylor, J., Şekercioğlu, Ç. H. and Butchart, S. H. M. (2020): "Generation lengths of the world’s birds and their implications for extinction risk". *Conservation Biology* **34** (5): 1252-1261.

### Outros artigos 
* Córvidos
* *Cyanocorax*

### Ligazóns externas 
* Yucatan Jay videos on the Internet Bird Collection
* Yucatan Jay photo gallery  VIREO
* Photo-Medium Res ; Article  mangoverde Photo no. 2 of 5 
* Photo; Article world.std.com&ndaslh;"Mexican Birds: Villahermosa and Palenque" Photo-2
Manuel Mosquera Moar

**Manuel Mosquera Moar**, finado en Probaos (Carres, Oza-Cesuras) o 4 de marzo de 1948, foi un xastre e enlace da guerrilla antifascista galega.

## Traxectoria 
Xastre en Chouselas, casado con Celia Sánchez López, filla máis vella de María López Sánchez e neta de Joaquín López Sánchez, coñecidos como "Os Chintos". Na casa da súa sogra acubillábanse membros da IV Agrupación do Exército Guerrilleiro de Galicia, dos destacamentos dirixidos por Manuel Ponte e Manuel Pena Camino. En agosto de 1947 foi detido xunto cos seus cuñados Josefa e José Sánchez López e a súa sogra María López Suarez, e pasaron catro meses na cadea da Coruña. Na noite do 3 de marzo de 1948 pernoctaban na casa de Joaquín López Sánchez os guerrilleiros Antonio Nouche Costa e José Blanco Núñez, e sendo coñecedora a Garda Civil deste feito, montou un dispositivo ao mando do capitán José Méndez Villar para capturalos. Despois do mediodía do día seguinte a Garda Civil rodeou a casa, na que xa só estaban Joaquín López e a súa filla Manuela López Suárez, e oculto no primeiro piso Antonio Nouche; José Blanco fuxira antes de comezar o rexistro. No tiroteo foron abatidos Joaquín e a súa filla Manuela, o guerrilleiro Antonio Nouche, e tamén resultaron mortos os gardas civís Blas Sánchez e José Cano. Manuel, que se atopaba na casa da súa sogra María López Sánchez, foi asasinado xunto con ela esa mesma noite en aplicación da "lei de fugas".

## Vida persoal 
Casou con Celia Sánchez López, e foi pai de María Mosquera Sánchez.

## Notas 
## Véxase tamén 
### Bibliografía 
* 
*
Bedre

***Bedre*** é un filme letón de 2020 dirixido por Dace Pūce. Foi escollido como candidato de Letonia para o Óscar ó mellor filme internacional na 94ª edición dos premios, mais finalmente non foi nomeado.

## Sinopse 
Despois de facer comentarios despectivos sobre o seu pai, un neno de dez anos engana a unha nena para que caia nun pozo.

## Personaxes 
* Damir Onackis como Markuss
* Luize Birkenberga como Emilija
* Indra Burkovska como Sailor
* Agata Buzek como Smaida
* Egons Dombrovskis como Roberts

## Notas 
## Véxase tamén 
### Outros artigos 
* Filmes de Letonia propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Kūstā Brāfā, Lubnān

***Kūstā Brāfā, Lubnān*** () é un filme de 2021 dirixido por Mounia Akl a partir dun guión de Akl e Clara Roquet. É unha coprodución internacional entre o Líbano, Francia, Qatar, España, Suecia, Dinamarca, Noruega e os Estados Unidos de América. Está protagonizado por Nadine Labaki, Saleh Bakri, Nadia Charbel, Ceana Restom, Geana Restom, Liliane Chacar Khoury, Yumna Marwan e Francois Nour.

Estreouse no Festival Internacional de Cinema de Venecia o 5 de setembro de 2021. Foi escollido como candidato do Líbano para o Óscar ó mellor filme internacional na 94ª edición dos premios, mais finalmente non foi nomeado. No Festival de Cinema Asiático de Hong Kong de 2021, foi nomeado ao Premio New Talent.

## Sinopse 
A familia Badri escapa da contaminación tóxica de Beirut buscando refuxio nunha casa de montaña utópica.

## Personaxes 
* Nadine Labaki como Soraya
* Saleh Bakri como Walid
* Nadia Charbel como Tala
* Ceana Restom como Rim
* Geana Restom como Rim
* Liliane Chacar Khoury
* Yumna Marwan
*Francois Nour

## Notas 
## Véxase tamén 
### Outros artigos 
* Filmes do Líbano propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Manuela López Suárez

**Manuela López Suárez**, que pasou á historia como **Manuela Sánchez**, nada en Probaos (Carres, Oza-Cesuras) o 8 de xuño de 1903 e finada no mesmo lugar o 4 de marzo de 1948, foi unha guerrilleira antifascista galega.

## Traxectoria 
Era a segunda das seis fillas de Joaquín López Sánchez e Francisca Suárez Iglesias, veciños de Probaos coñecidos como "Os Chintos". Na casa familiar acubillábanse membros da IV Agrupación do Exército Guerrilleiro de Galicia, dos destacamentos dirixidos por Manuel Ponte e Manuel Pena Camino. Logo do seu matrimonio con Adolfo Cadaveira, Manuela vivía na casa paterna. Na noite do 3 de marzo de 1948 pernoctaban na casa os guerrilleiros Antonio Nouche Costa e José Blanco Núñez, e sendo coñecedora a Garda Civil deste feito, montou un dispositivo ao mando do capitán José Méndez Villar para capturalos. Despois do mediodía do día seguinte a Garda Civil rodeou a casa, na que xa só estaban Manuela e o seu pai, e oculto no primeiro piso Antonio Nouche; José Blanco fuxira antes de comezar o rexistro. No tiroteo foron abatidos Manuela e o seu pai, o guerrilleiro Antonio Nouche, e tamén resultaron mortos os gardas civís Blas Sánchez e José Cano. Esa mesma noite foron asasinados en aplicación da "lei de fugas" a irmá de Manuela, María López Sánchez e o seu xenro Manuel Mosquera Moar, que vivían nunha casa próxima, tamén enlaces da guerrilla.
## Recoñecementos 
A súa figura, produto dun proceso de ficcionalización a partir da historia real, foi popularizada pola prensa comunista como arquetipo da guerrilleira antifranquista. Francisco Rey Balbís, Jesús Izcaray, Lorenzo Varela, Luís Seoane, Rafael Alberti e Juan Miguel Romá dedicáronlle textos e poemas panexíricos, nos que sempre aparece como **Manuela Sánchez**.

## Vida persoal 
Casou con Adolfo Cadaveira Pernas, e foi nai de José Cadaveira López.

## Notas 
## Véxase tamén 
### Bibliografía 
* 
*
Izaokas

***Izaokas*** é un filme lituano de 2019 dirixido por Jurgis Matulevičius. É o primeiro filme que trata sobre a participación de lituanos durante o Holocausto. O drama baséase na derradeira novela escrita por Antanas Škėma antes da súa morte en 1961. Foi escollido como candidato de Lituania para o Óscar ó mellor filme internacional na 94ª edición dos premios, mais finalmente non foi nomeado.

## Sinopse 
Izaokas é un drama sobre un activista lituano perseguido pola culpa de matar a un xudeu no masacre do garaxe de Lietūkis en xuño de 1941.

## Notas 
## Véxase tamén 
### Outros artigos 
* Filmes de Lituania propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Sestri

***Sestri*** (en ) é un filme macedonio de 2021 dirixido por Dina Duma. Foi escollido como candidato de Macedonia do Norte para o Óscar ó mellor filme internacional na 94ª edición dos premios, mais finalmente non foi nomeado.

## Personaxes 
* Antonija Belazelkoska como Maya
* Mia Giraud como Jana
* Marija Jancevska como Elena
* Hanis Bagashov como Kris

## Notas 
## Véxase tamén 
### Outros artigos 
* Filmes de Macedonia do Norte propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Prebet Sapu

***Prebet Sapu*** é un filme malaisiano de 2020 dirixido por Muzzamer Rahman. O filme conta a historia dun chofer ilegal chamado Aman que é daltónico, as súas experiencias levando pasaxeiros nas noites de Kuala Lumpur e a súa amizade cunha cliente, Bella, unha misteriosa dama de compañía. O filme estreouse nos cinemas de Malaisia o 16 de decembro de 2021.
 
Foi escollido como candidato de Malaisia para o Óscar ó mellor filme internacional na 94ª edición dos premios, mais finalmente non foi nomeado.

## Personaxes 
* Amerul Affendi como Aman
* Lim Mei Fen como Bella
* Bront Palarae
* Sharifah Amani
* Nadiya Nisaa
* Jay Iswazir
* Nam Ron
* Chew Kin Wah
* Anas Ridzuan
* Roslan Madun

## Notas 
## Véxase tamén 
### Outros artigos 
* Filmes de Malaisia propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Lei da Moeda de 1816 (Reino Unido)

: *Para outras leis acerca da cuñaxe e a emisión de moeda, véxase a páxina de homónimos **Lei da Moeda***

A **Lei da Moeda de 1816** (*Coinage Act 1816* —56 GEO. III C.68—), coñecida tamén como Lei de Liverpool (''Liverpool's Act*), foi aprobada polo Parlamento do Reino Unido o 22 de xuño de 1816 para definir o valor da libra esterlina naquel momento en relación co valor do ouro.

## Contido 
[miniatura|[Libra esterlina ou soberano de ouro de Xurxo III cuñado en 1817, o primeiro logo da aprobación da **Lei da Moeda de 1816**.]]
En virtude desta lei, definiuse unha libra troy de ouro estándar de 22 quilates como equivalente a 46 libras, 14 xilins e 6 peniques. Isto era equivalente, pola súa vez, a 44½ guineas. tendo en conta que o valor da guinea quedou fixado, en decembro de 1717, nunha libra e un xilin.

Consonte o preámbulo da Lei da Moeda de 1816, os seus propósitos eran:

* A prohibición do uso da moeda de prata para as transaccións superiores aos 40 xilins.
* Establecer un padrón ouro único para todas as transaccións, independentemente do seu montante.

## Notas 
## Véxase tamén 
### Bibliografía 
* Sargent, T. J.; Velde, F. R. (2002). *The Big Problem of Small Change*. Princeton University Press. ISBN 978-0691116358
* Lisle, G. (1906). **. William Green & Sons, Londres.
* Scott, W. A. (1920). *Money and Banking''. Henry Holt and Company, Nova York.

### Ligazóns externas 
* Publicación orixinal do texto da Lei da Moeda de 1816
Luzzu (filme)

***Luzzu*** é un filme maltés de 2021 dirixido e escrito por Alex Camilleri. Está protagonizado por Jesmark Scicluna, Michela Farrugia e David Scicluna. Estreouse internacionalmente no Festival de Cinema de Sundance o 29 de xaneiro de 2021. Foi escollido como candidato de Malta para o Óscar ó mellor filme en lingua non inglesa na 94ª edición dos premios, mais finalmente non foi nomeado.

## Sinopse 
Para manter a súa muller e o seu fillo, un pescador maltés entra no mundo da pesca no mercado negro.
* Michela Farrugia como Denise
* David Scicluna
* Frida Cauchi
* Uday McLean
* Stephen Buhagiar

## Notas 
## Véxase tamén 
### Outros artigos 
* Filmes de Malta propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
* 
* Ficha en RottenTomatoes
Alā ṣawtuk

***Alā ṣawtuk*** () é un filme franco-marroquí de 2021 dirixido por Nabil Ayouch. En xuño de 2021, o filme foi escollido para competir pola Palma de Ouro no Festival Internacional de Cinema de Cannes. O filme foi producido por Ali n’ Productions. É o primeiro filme de Marrocos que foi escollido para competir pola Palma de Ouro dende o 1962. Foi rodado en Les Etoiles de Sidi Moumen, un centro cultural que Ayouch fundou xunto con Mahi Binebine en 2014. Foi escollido como candidato de Marrocos para o Óscar ó mellor filme internacional na 94ª edición dos premios, mais finalmente non foi nomeado.

## Personaxes 
* Ismail Adouab como Ismail
* Nouhaila Arif como Nouhaila
* Samah Barigou como Samah
* Abdelilah Basbousi como Abdou
* Anas Basbousi como Anas

## Notas 
## Véxase tamén 
### Outros artigos 
* Filmes de Marrocos propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Noche de fuego

***Noche de fuego*** é un filme mexicano de 2021 dirixido e escrito por Tatiana Huezo. Foi escollido como candidato de México para o Óscar ó mellor filme internacional na 94ª edición dos premios, clasificándose na lista curta de decembro. Estreouse en liña a través de Netflix o 17 de novembro de 2021.

## Personaxes 
* Mayra Batalla como Rita
* Alejandra Camacho como Paula (adolescente) En Cannes, recibiu unha Mención Especial na sección *Un Certain Regard*.

Estreouse nos cinemas de México o 16 de setembro de 2021.

## Notas 
## Véxase tamén 
### Outros artigos 
* Filmes propostos ó mellor filme internacional na 94ª edición dos Óscar
* Filmes de México propostos ó Óscar ó mellor filme internacional
### Ligazóns externas 
*
L'arbre de Guernica

'''''L'arbre de Guernica''''' é unha película dirixida por Fernando Arrabal en 1975, centrada na guerra civil española. Malia comezar coa Ofensiva do Norte na zona vasca, o filme é unha reprodución ficticia do conflito en todo o Estado español. O título alude á Árbore de Gernika, símbolo das liberdades vascas.

## Argumento 
En 1936 comeza a guerra civil española. O exército sublevado comeza a invadir as zonas republicanas. No norte fican os redutos das provincias de Oviedo, Santander e Biscaia e mais de dúas poboacións de Guipúscoa, Elgeta e Éibar.

As tropas franquistas quedan detidas en setembro de 1936 no límite da provincia de Biscaia con Guipúscoa. O 26 de abril de 1937 prodúcese unha ofensiva que rompe a fronte. A Lexión Cóndor, unha unidade da Luftwaffe enviada polo Terceiro Reich en apoio ao bando franquista, probou os seus avións e tácticas de combate. Entre outros danos, bombardea e devasta a vila de Gernika-Lumo.

A película céntrase nas vivencias dun excéntrico pintor estadounidense, Goya (Ron Faber), aloxado no castelo do conde de Cerralbo ao comezo da guerra. Goya namórase de Vándala (Mariangela Melato). O filme céntrase no seu romance no marco da crueza da guerra na poboación ficticia de Vila de Ramiro.

## Implicación da película 
Na película sinaláronse tinturas de desquite, un aspecto moi común desta temática na década de 1970. A crítica tamén destacou dela o aspecto surrealista, pois non pode ser considerada desde o punto de vista da realidade. É máis ben a Guerra Civil Española tal como a concibe Fernando Arrabal: 

O carácter onírico, absurdo e surrealista da película baséase no uso de xeneralizacións, tópicos e descualificacións grotescas de todo o relacionado co bando sublevado ou as institucións anteriores á Segunda República Española. Tamén se reflicte no trato humillante á Igrexa católica e á aristocracia.

## Notas 
## Véxase tamén 
### Bibliografía 
*
Poslije zime

***Poslije zime*** é un filme montenegrino de 2021 dirixido por Ivan Bakrač. Foi escollido como candidato de Montenegro para o Óscar ó mellor filme internacional na 94ª edición dos premios, mais finalmente non foi nomeado.

## Sinopse 
Cinco amigos da infancia seguen estreitamente conectados malia terse mudado a diferentes partes do que era Iugoslavia.

## Personaxes 
* Momcilo Otasevic como Mladen
* Petar Buric como Danilo
* Maja Susa como Bubi
* Ana Vuckovic como Marija
* Ivona Kustudic como Jana

## Notas 
## Véxase tamén 
### Outros artigos 
* Filmes de Montenegro propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
A peor persoa do mundo

***A peor persoa do mundo*** (en ) é un filme noruegués de 2021 dirixido por Joachim Trier. É o terceiro filme, despois de *Reprise* e *Oslo, 31. august*, na triloxía do director "Triloxía de Oslo". Estreouse na competición do Festival Internacional de Cinema de Cannes de 2021, con Renate Reinsve gañando o premio de mellor actriz pola súa interpretación do filme. Foi escollido como candidato de Noruega para o Óscar ó mellor filme internacional na 94ª edición dos premios, sendo nomeado xunto a outros catro filmes.

Estreouse subtitulado en galego o 11 de marzo de 2022 a través de NUMAX (Santiago de Compostela).

## Personaxes 
* Renate Reinsve como Julie
* Anders Danielsen Lie como Aksel
* Herbert Nordrum como Eivind
* Hans Olav Brenner como Ole Magnus
* Helene Bjørneby como Karianne
* Vidar Sandem como Per Harald
* Maria Grazia Di Meo como Sunniva
* Lasse Gretland como Kristoffer
* Karen Røise Kielland como Tone
* Marianne Krogh como Eva
* Thea Stabell como Åse
* Deniz Kaya como Anna
* Eia Skjønsberg como Synne

## Notas 
## Véxase tamén 
### Outros artigos 
* Filmes de Noruega propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
* 
* Ficha en RottenTomatoes
Casa Pereira

A **casa Pereira** é un edificio de estilo modernista, proxectado na cidade de Ferrol polo arquitecto galego Rodolfo Ucha Piñeiro en 1912.

## Características
A singularidade da fachada do edificio mostra unha concepción nova ao empregar dous módulos verticais claramente diferenciados entre si, en lugar do clásico esquema de tres ocos independentes.  O deseño de cada un dos elementos de ambos os módulos está individualizado a partir do uso de diferentes materiais como madeira, cemento, azulexo, ladrillo ou ferro, que conforman unha ampla despregadura de elementos ornamentais e que dotan ao edificio dunha distinción moi por encima da súa dimensión e función real.

A innovación no deseño do edificio evidénciase polo uso dun extenso repertorio de solucións nos vans, que vai desde o oco rectangular aos arcos ou os círculos, rematados con balcóns profusamente ornamentados, reixas con sofisticadas formas e a profusión de decoración con motivos vexetais que intercalan elementos Secesión con outros de inspiración do modernismo centroeuropeo. e á ruta modernista de Ferrol.

## Notas
## Véxase tamén
### Outros artigos 
* Teatro Jofre
* Chalé Antón
* Casa Rodríguez Fernández
* Chalé de Canido
Final da Copa do Xeneralísimo de fútbol 1939

A final da **Copa do Xeneralísimo de fútbol 1939** foi a 37ª final da Copa do Rei. Disputouse no estadio de Montjuïc de Barcelona o 25 de xuño de 1939. O vencedor foi o Sevilla FC, que venceu por 6-2 Racing de Ferrol, facéndose co seu segundo título.

## Contexto 
A de 1939 foi a primeira final de Copa dende o comezo da guerra civil, que rematara había menos de tres. Elixiuse como sede o estadio de Montjuïc por motivos políticos, como castigo para a cidade de Barcelona, que fora unha das últimas en ser conquistadas polas tropas franquistas. A anterior final disputada fora a da Copa do Presidente da República de 1936, que enfrontara a Madrid CF e FC Barcelona no estadio de Mestalla en Valencia, con vitoria para o equipo madrileño.

## Finalistas 
Foi a segunda final de Copa que disputou o Sevilla, que anteriormente gañara a de 1935 contra o Sabadell en Chamartín, cun resultado de 3-0. Pola súa banda, para o Racing de Ferrol foi a primeira e única final da súa historia. O club galego nin sequera militaba nunha categoría nacional no momento do estalido da guerra, pois na tempada 1935/36 tivera que se conformar con disputar o Campionato de Galicia, despois de descender dende a Segunda División na 1934/35.

## Camiño á final 
O Sevilla chegou á final despois de eliminar ao Ceuta Sport nos oitavos de final, ao Aviación Nacional nos cuartos e ao Alavés nas semifinais. Pola súa parte, o Racing de Ferrol pasou automaticamente nos oitavos de final, ao se retirar a selección de Asturias, mentres que a continuación derrotou dous clubs vascos, o Donostia e o Baracaldo Oriamendi, con resultados globais de 3-1 e 3-2 respectivamente.

## Detalles 
| width="50%" valign="top" |

|}

## Notas
Chalé Antón

O **chalé Antón**, tamén coñecido como **casa Antón**, é un edificio de estilo modernista, proxectado na cidade de Ferrol polo arquitecto galego Rodolfo Ucha Piñeiro en 1918. A casa, destinada a vivenda particular, foi un encargo de Emilio Antón Iboleón, comerciante e alcalde da cidade en diferentes lexislaturas.

## Características
O edificio constaba orixinariamente dun semisótano, planta baixa, primeiro piso e segunda planta baixo-cuberta. Con todo, unha reforma executada en 1960 alterou a súa imaxe e volumetría ao engadírselle unha altura máis, que eliminou o xogo de cubertas e bufardas, características orixinais que lle outorgaban unha especial singularidade.

Na fachada destacan a decoración dos vans, especialmente nos guardapolvos e parte inferior dos antepeitos. E moi particularmente o miradoiro hexagonal situado na esquina, con amplas xanelas de carpintaría de madeira, inequivocamente modernistas, rematado por un estilizado chapitel.
Na actualidade, o edificio é sede do Colexio «Jesús Maestro» das Discípulas de Jesús.

## Notas
## Véxase tamén 
### Outros artigos 
* Teatro Jofre
* Casa Pereira
* Chalé de Canido
Do Not Hesitate

***Do Not Hesitate*** é un filme neerlandés de 2021 dirixido por Shariff Korver. Estreouse no Festival de Cinema de Tribeca. A estrea neerlandesa produciuse no Festival de Cinema dos Países Baixos. Foi escollido como candidato dos Países Baixos para o Óscar ó mellor filme internacional na 94ª edición dos premios, mais finalmente non foi nomeado.

## Sinopse 
Un pelotón de soldados neerlandeses dispáralle a unha cabra durante unha misión en Oriente Medio.

## Personaxes 
* Joes Brauers como Erik
* Spencer Bogaert como Roy
* Tobias Kersloot como Thomas
* Omar Alwan como Khalil

## Notas 
## Véxase tamén 
### Outros artigos 
* Filmes dos Países Baixos propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Acariocito

miniatura|120px|Eritrocitos de ra. Anfibios, aves e réptiles posúen eritrocitos con núcleo
Un **acariocito** ou **acariota** é unha célula sen núcleo, coma os virus ou os glóbulos vermellos (os eritrocitos humanos carecen de núcleo despois de desenvolverse, ao revés que os doutras especies), libre de orgánulos e metabolismo. Porén, poden posuír información xenética, en forma de ADN ou ARN, e transcriptases inversas que lle permiten infectar unha célula (no caso dun virus). Os acariocitos non forman parte dos sete rangos principais de taxóns.

## Análise sobre o concepto de vida 
[miniatura|esquerda|120px|Virus do [VIH]]
Até a década de 2010, o termo "acariota" non se aplicaba aos organismos vivos, capaces de reproducirse sen necesitar un organismo hóspede: un organismo unicelular sen núcleo dise que é un procariota, en oposición aos eucariotas, organismos unicelulares ou pluricelulares caracterizados en particular pola presenza dun núcleo.

Hai virus, coma os da inmunodeficiencia humana con estruturas externas de membrana lipídica denominada envoltura viral e outras internas chamadas cápsidas, porén ningún virus posúe núcleo.

Con todo, o debate sobre a definición de vida baséase en nocións complexas e este debate está aberto de novo: ao ampliar a definición de vivir a unha entidade que diminúe o nivel de entropía e que se reproduce cometendo erros, os virus poderían considerarse vivos. Así, algúns dos acariocitos, aqueles que poden ser replicados, poderían considerarse vivos.

## Notas
Al-Gharīb

***Al-Gharīb*** (en ) é un filme palestino de 2021 dirixido por Ameer Fakher Eldin. Foi escollido como candidato de Palestina para o Óscar ó mellor filme internacional na 94ª edición dos premios, mais finalmente non foi nomeado.

## Sinopse 
Nos Altos do Golán ocupados por Israel, un antigo doutor vive unha crise existencial antes de coñecer a un misterioso soldado.

## Personaxes 
* Ashraf Barhom como Adnan
* Mohammad Bakri como Abu Adnan

## Notas 
## Véxase tamén 
### Outros artigos 
* Filmes de Palestina propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Lei da Moeda de 1870 (Reino Unido)

: *Para outras leis acerca da cuñaxe e a emisión de moeda, véxase a páxina de homónimos **Lei da Moeda***

A **Lei da Moeda de 1870** (*The Coinage Act, 1870* —*33 & 34 Vict c 10*—) foi aprobada polo Parlamento do Reino Unido o 4 de abril de 1870, para establecer a métrica das moedas que compuñan sistema monetario británico, sobre a base dun soberano de 7,98805 gramos de ouro.

Esta lei foi derrogada no Reino Unido pola Lei da Moeda de 1971. No entanto, mantén a súa vixencia parcialmente na República de Irlanda, no artigo 2 e na parte cuarta do anexo 1 da *Statute Law Revision Act* de 2007.

## Contido 
[miniatura|132x132px|[Soberano (moeda)|Soberano de 1871, o primeiro cuñado logo da aprobación da **Lei da Moeda de 1870**.]]
Ademais do establecemento dos pesos e da fineza das aliaxes de todas as moedas que compuñan o sistema monetario británico, mediante a Lei da Moeda de 1870 regulábanse tamén outros asuntos, como é o caso do outorgamento ao ministro de Facenda dos títulos honoríficos de *Master of the Mint* e de Gobernador da Casa da Moeda de Escocia, que deixara de estar en actividade en 1707. Este título mantívose en vigor ata o século XX, cando se aboliu mediante a Lei da Moeda de 1971.

En principio, non se prevía que o ámbito da lei se estendese a ningunha das posesións do Imperio Británico, fóra do expresado na propia lei. Entre outras cousas, por exemplo, facultábase o Goberno Británico para establecer sucursais da *Royal Mint* nas súas posesións de Ultramar. En 1907, o Goberno exerceu esta facultade para fundar a sucursal da Casa da Moeda en Ottawa, por petición do Goberno canadense; esta norma deixou de estar vixente en 1931, cando o Goberno do Canadá pasou a ter o control pleno da entón chamada Real Casa da Moeda do Canadá.

Os estudos actuais acerca desta lei suxiren que esta estivo moi influída polas opinicóns de George Frederick Ansell (1826-1880), un científico e ensaiador inglés autor dunha obra de referencia sobre a *Royal Mint*.

## Notas 
## Véxase tamén 
### Bibliografía 
* Challis, C. E. (1992). *A new history of the royal mint* (1992), quoted in *Ansell, George Frederick (1826–1880), chemist and assayer* by W. P. Courtney, rev. Robert Brown, Oxford Dictionary of National Biography.
* Lisle, G. (1906). ''''. William Green & Sons, Londres.

### Ligazóns externas 
* Publicación orixinal do texto da Lei da Moeda de 1870
Lei da Moeda de 1971 (Reino Unido)

: *Para outras leis acerca da cuñaxe e a emisión de moeda, véxase a páxina de homónimos **Lei da Moeda***

A **Lei da Moeda de 1971** (*Coinage Act, 1971*) foi aprobada polo Parlamento do Reino Unido o 12 de maio de 1971 e consolida as anteriores leis británicas relativas á cuñaxe de moeda no país.

## Contido 
Entre as súas disposicións, redefine o concepto de moeda de curso legal, confirma o título de Mestre de Ceca (*Master of the Mint*) para o Ministro de Facenda e derroga a concesión do título honorífico de Gobernador da Casa da Moeda de Escocia, que ese ministro ostentaba desde a Lei da Moeda de 1870.

## Notas 
## Véxase tamén 
### Ligazóns externas 
* Publicación orixinal do texto da Lei da Moeda de 1971
Anna Morandi Manzolini

**Anna Morandi Manzolini**, nada en Boloña o 21 de xaneiro de 1716 e finada no mesmo lugar o 9 de xullo de 1774, foi unha profesora de anatomía e escultora de figuras de cera italiana. 

## Traxectoria 
Recibiu un permiso especial para ensinar anatomía na Universidade de Boloña despois de que o seu marido Giovanni Manzolini, encargado da cátedra, enfermase de tuberculose ; Así, converteuse en profesora de anatomía ata a morte do seu marido en 1755 . O seu talento para facer figuras de cera nas que se copiaba detalladamente a anatomía humana valeulle o recoñecemento nas cortes europeas da Ilustración, e foi convidada á de Catalina II de Rusia, así como a outras cortes reais. 

Manzolini tamén creou dúas efixies de cera que actualmente se expoñen no Palazzo Poggi, en Boloña: unha delas é un autorretrato, onde se representa a si mesma diseccionando un cerebro humano; a outra efixie representa ao seu marido, na mesma actividade. 

## Notas
Lei da Moeda

**Lei da Moeda** é a denominación de diversas disposicións relativas á cuñaxe e á emisión de moeda en diferentes países, sinaladamente no Reino Unido e nos EEUU (denominación en inglés: *coinage Act*):

## Reino Unido 
* **Lei da Moeda de 1816** (*Coinage Act 1816*), define o valor da libra esterlina respecto ao ouro;
* **Lei da Moeda de 1870** (*Coinage Act 1870*), establece a métrica das moedas británicas;
* **Lei da Moeda de 1971** (*Coinage Act 1971*), prevé a decimalización da libra esterlina;

## Estados Unidos de América 
* **Lei da Moeda de 1792** (*Coinage Act of 1792*), estable a *US Mint* e o estándar monetario dos EEUU;
* Lei da Moeda de 1834 (*Coinage Act of 1834*), sobre a relación entre o ouro e a prata;
* Lei da Moeda de 1849 (Coinage Act of 1849), crea as moedas de 20 dólares e dun dólar de ouro;
* Lei da Moeda de 1853 (*Coinage Act of 1853*), reduce a lei da prata de diversas moedas e crea a peza de 3 dólares de ouro;
* Lei da Moeda de 1857 (*Coinage Act of 1857*), prohibe o uso de moeda estranxeira, reduce o tamaño do centavo e suprime a de medio centavo;
* Lei da Moeda de 1864 (*Coinage Act of 1864*), prescribe o lema *In God We Trust* na moeda dos EEUU;
* **Lei da Moeda de 1873** (*Coinage Act of 1873*), pola que a *US Mint* pasa a formar parte do Tesouro e se desmonetiza a moeda de prata;
* Lei da Moeda de 1965 (*Coinage Act of 1965*), abole a cuñaxe de moedas de prata.
Marie-Anne Libert

**Marie-Anne Libert**, nada o 7 de abril de 1782 en Malmedy, provincia de Liexa e finada o 14 de xaneiro de 1865, foi unha  botánica, fitopatóloga e micóloga belga.

## Traxectoria 
Foi unha das primeiras mulleres fitopatólogas e unha das primeiras persoas en identificar o cogomelo responsable de « enfermidade da pataca » ( mildio da pataqueira ), que chamará *Botrytis vastatrix* detallándoo nun memorando escrito en agosto de 1845. O micólogo alemán, Anton de Bary, baseouse, entre outras cousas, no seu traballo en 1876 cando descubriu que ese fungo, que rebautizou como *Phytophthora infestans* de Bary, era a causa do mofo, e non a consecuencia como se pensaba naquel momento.

Tamén describiu varios Ascomicetos patóxenos de plantas como *Alternaria cheiranthi* (Lib. ) PCBolle ( basónimo : *Helminthosporium cheiranthi* Lib. ), patóxeno dos xirasoles (caléndulas) e *Fusarium coeruleum* Lib. ex Sacc., axente causante da podremia seca da pataca.

## Obra 
* 1820. ''Sur un genre nouveau d'hepatiques, Lejeunia* . 4 p.

* 1826. *Mémoires sur des cryptogames observées aux environs de Malmédy* . 7 p.m.

* 1830-37 - *Plantae cryptogamicae quas in Arduenna collegit MA Libert*, 4 v.

* 1852. *Nouvel essai d'explication du monument d'Igel*. En: Jahrbücher des Vereins von Altertumsfreunden im Rheinlande 19 (1853) 33-54.

## Recoñecementos 
### Epónimos 
; Xéneros

* ( Familia Iridaceae ) *Libertia* Spreng. 
* *Libertiella* (fungo ascomicetos)

O *Círculo de Naturalistas da Rexión de Malmedy''  fundado en 1951, máis tarde convertida en «Circle Royal Marie-Anne Libert », tomou o seu nome na súa honra.
En 1965, con motivo do centenario da súa morte, unha estela que levaba un medallón coa efixie de Marie-Anne Libert foi erixida no Parc des Tanneries (Parc Marie-Anne Libert) de Malmédy.

## Notas
Caterina Vitale

**Caterina Vitale**, nada en 1566 e finada en 1619, foi a primeira muller farmacéutica e química en Malta e a primeira muller farmacéutica da Orde dos Cabaleiros Hospitalarios.

## Traxectoria 
Caterina era orixinaria de Grecia. Casou con Ettore Vitale, farmacéutico dos Cabaleiros Hospitalarios;

## Notas
Zsófia Torma

**Zsófia Torma**, nada en Csicsókeresztúr (Beszterce-Naszód, Imperio Austrohúngaro) o  26 de setembro de 1832 e finada o 14 de novembro de 1899, foi unha arqueóloga, antropóloga e paleontóloga húngara.

## Traxectoria 
A súa educación foi en gran parte autodidacta . Os símbolos e escritos que atopou nunha escavación en Hunyad foron unha sensación arqueolóxica. Tamén atopou artefactos da cultura Tordos, de 6000 a 7000 anos de antigüidade, algúns dos cales contiñan símbolos de Vinča .

A súa obra máis coñecida, *Ethnographische Analogien*, publicouse en Jena en 1894.

Torma tivo un papel relevante na fundación do Museo Nacional de Historia de Transilvania en Kolozsvár (actual Cluj-Napoca ), ao que legou a súa colección arqueolóxica no seu testamento. 

## Recoñecementos 
O 24 de maio de 1899 foi a primeira muller nomeada doutora honoris causa de *Kolozsvári m. kir.* *Ferencz József Tudomány Egyetem Bölcsészeti kara*, actual Universidade Babeș-Bolyai . 

## Notas 
## Véxase tamén 
### Ligazóns externas 
* Video sobre Zsófia Torma
Trisha Fernández

**Trisha Fernández de Jesús**, coñecida como **Trisha Fernández**, nada en Luanda (Angola) o 19 de novembro de 1994, é unha actriz, modelo e presentadora galega.

## Traxectoria 
Filla de galego e angolana, a súa nai morreu cando tiña dous anos e ela e seu pai viñeron para Galicia onde se criou entre Filgueira (Crecente) e A Cañiza. Despois marchou a Vigo estudar ao IES da Guía e comezou a facer traballos de modelo. En 2013 representou a Galicia no certame de Miss España, ademais de xogar a balonmán. Logo marchou a Madrid, onde viviu 8 anos, e foise facendo coñecida polo seu papel de Marcia en *Acacias 38*. Antes da pandemia do coronavirus abrira o local de hostelaría *La Lola Albacería*.

Volveu a Galicia e en setembro de 2021 comezou a presentar o Luar da TVG con Xosé Ramón Gayoso. Participou noutros programas da TVG como Land Rober Tunai Show, *Atrápame se podes,* *Comando G* ou *Tupper Club.*

En 2026 copresentou os Premios Mestre Mateo en Lugo.

## Filmografía 
* *Ocultos* (2015). Curtametraxe.
* *Aquelarre* (2016). Curtametraxe.
* *Chistes de amor* (2017). Curtametraxe.
* *Serás mi novia* (2018). Curtametraxe.
* *Todo por el juego* (2018). Serie TV.
* *Cuentos cortos de Carlos Cabero* (2018). Serie TV.
* *Cuando florezca el cerezo* (2018), de Carlos Cabero.
* *Fariña* (2018). Mini serie TV. Como a moza da piscina.
* *Bernarda* (2018), de Emilio Ruiz Barrachina.
* *Nunca fuimos ángeles* (2019), de Carlos Cabero.
* *En el corredor de la muerte* (2019). Mini serie TV.
* *Acacias 38* (2019-2020). Serie TV. Como Marcia Sampaio.
* *No muertos* (2020). Serie TV.
* *Encerrados* (2021), de Carlos Cabero.

## Notas 
## Véxase tamén 
### Ligazons externas 
* Trisha Fernández no Instagram.
* Trisha Fernández: 'Podo ser así, china ou coma ti e ser galega e estar orgullosa de ser galega', YouTube, 2021
Peixe piloto

O **peixe piloto** (***Naucrates ductor***) é un peixe cosmopolita e peláxico, perciforme, da familia Carangidae. Acostuma pasar dos 30 centímetros de longo, e pode chegar até os 70 cm, cun corpo alongado con oito bandas verticais negras, cabeza afiada e boca pequena. Ten este nome porque a especie ten o costume de seguir tiburóns, outros peixes grandes, barcos e mesmo obxectos flotantes. Vive en augas cálidas e profundas de todo o mundo. Ao acompañar tiburóns e outros carnívoros, aproveitan os seus restos, mesmo sobre a pel deses peixes grandes, establecendo unha relación simbiótica, sendo observado comer restos de dentro da boca de quenllas.

A autoridade científica sobre a especie é Linnaeus, foi descrita no ano 1758.

## Costa atlántica da Península Ibérica 
Encóntrase presente en practicamente todo o océano Atlántico, incluída a costa de Galiza e Portugal, onde é unha especie nativa.

Os seus nomes comúns son **peixe** **piloto**, **piollo, piloto** ou **romeiro**.

## Notas 
## Véxase tamén 
### Bibliografía 
* *Naucrates ductor - Froese, R. e D. Pauly.* *editores. 2014.* *FishBase.* *Publicación electrónica World Wide Web. www.fishbase.org, (11/2014)*

### Ligazóns externas 
* *Naucrates ductor* - Biodiversity Heritage Library - Bibliografia
* *Naucrates ductor* - NCBI Taxonomy Database
* *Naucrates ductor* - Global Biodiversity Information Facility
* *Naucrates ductor* - Encyclopedia of Life